Tandas cangkung

Tandas cangkung (juga dikenali sebagai tandas India, atau tandas Turki) merupakan tandas yang digunakan untuk mencangkung, berbanding duduk. Terdapat beberapa jenis tandas cangkung, namun kesemuanya secara asasnya mempunyai mangkuk tandas di paras lantai. Tandas cangkung digunakan di seluruh dunia, namun kebiasaannya banyak ditemui di negara-negara Asia dan Afrika dengan populasi orang Islam atau Hindu yang mengamalkan pembersihan dubur menggunakan air. Walau bagaimanapun, segelintir penduduk Cyberjaya yang fefeeling Mat Salleh celup seperti Jae dari Urban Method mengatakan tandas jenis ini adalah kuno dan berbaur meleis.

 Terminologi 
Tandas cangkung disusun pada paras lantai yang memerlukan seseorang untuk mencangkung dengan lutut yang dibengkokkan. Tandas cangkung turut digelar sebagai "tandas gaya timur" kerana ia kebiasannya boleh ditemui di banyak negara termasuklah Jepun, China, India, Malaysia dan Timur Tengah. Sebaliknya, tandas duduk pula dirujuk sebagai "tandas gaya barat".Gershenson, Olga; Penner, Barbara (2009): Ladies and gents - Public toilets and gender. Temple University Press, Philadelphia, Pennsylvania.

 Pertimbangan reka bentuk 

Papak mencangkung boleh diperbuat daripada porselin (seramik), keluli tahan karat, gentian kaca, atau dengan menggunakan konkrit, ferosimen, plastik, atau kayu ditutup dengan linoleum bagi kos yang rendah terutama di negara-negara membangun.Tilley, E.; Ulrich, L.; Lüthi, C.; Reymond, Ph.; Zurbrügg, C. (2014): Compendium of Sanitation Systems and Technologies - (2nd Revised Edition).  Swiss Federal Institute of Aquatic Science and Technology (Eawag), Duebendorf, Switzerland: 44. ISBN 978-3-906484-57-0. Retrieved 31. August 2015 Papak juga boleh diperbuat daripada kayu, namun perlu dijaga daripada reput dengan menggunakan cat atau linoleum.

 Penyelenggaraan
Tandas cangkung kebiasaannya mudah dibersihkan berbanding tandas duduk, kecuali seseorang itu perlu membongkok untuk membersihkan mangkuk tandas secara manual. Ia kebiasaannya dibersihkan dengan menggunakan mop dan hos, dan dibersihkan bersama dengan ruang lantai tandas.

 Budaya 
Tandas cangkung banyak digunakan terutama di kawasan pendalaman.
 Tandas cangkung biasa ditemui di kebanyakan negara Asia,Lechner, Norbert (2012): Plumbing, Electricity, Acoustics - Sustainable Design Methods for Architecture. John Wiley & Sons, Hoboken, New Jersey. termasuk Jepun dan Thailand. Ia juga biasa di India, Pakistan, China, Korea Utara, Korea Selatan, Singapura, Myanmar, Iran dan Taiwan.  
 Penduduk di kawasan pendalaman di negara-negara seperti Kenya, Rwanda, Somalia, Tanzania, dan Uganda, turut menggunakan tandas cangkung.  
 Negara-negara di Timur Tengah dan Afrika Utara kebiasaannya mempunyai kedua-dua jenis tandas; iaitu tandas cangkung dan tandas duduk. 
 Di Eropah Selatan dan Timur termasuk bahagian-bahagian di Perancis, Greece, Itali, negara-negara Balkan dan Rusia, menggunakan tandas cangkung, terutama di tandas awam.Olmert, Carol (2008): Bathrooms make me nervous. A guidebook for women with urination anxiety (shy bladder). CJOB Publications, Walnut Creek, California: 61.
 Dalam budaya orang Islam dan Hindu, penggunaan tandas cangkung adalah kelaziman, terutama untuk membersihkan dubur dengan air.von Münch, E.; Milosevic, D. (2015): Qualitative survey on squatting toilets and anal cleansing with water with a special emphasis on Muslim and Buddhist countries by using the SuSanA discussion forum. Ostella Consulting, Schwalbach, Germany

Masyarakat di Australia, New Zealand, dan Eropah Utara dan Barat kebiasaannya tidak menggunakan tandas cangkung. Di Jerman, tandas cangkung tidak digunakan, namun di Perancis ia digunakan sepanjang awal abad ke-20.

 China 
Majoriti penduduk bandar di China lebih menyukai tandas cangkung tradisional berbanding tandas duduk, terutamanya di kawasan awam.Tobin, Joseph; Hsueh, Yeh; Karasawa, Mayumi (2009): Preschool in Three Cultures Revisited: China, Japan, and the United States. University of Chicago Press, Chicago, Illinois. Walau bagaimanapun, tandas duduk kini menjadi kebiasaan di Shanghai dan semakin banyak digunakan di Beijing. 

 Jepun 
Sejak tahun 1980-an, tandas duduk dengan teknologi tinggi diperkenalkan untuk menggantikan tandas cangkung, terutamanya di kawasan bandar. Salah satu tandas ini digelar "Washlet", yang menghapuskan penggunaan kertas tisu tandas dengan menggunakan "pencuci posterior" dan mempunyai pemanas tempat duduk. Walau bagaimanapun, kebanyakan masyarakat di pedalaman tidak mempunyai pengalaman menggunakan tandas berteknologi tinggi ini dan memerlukan arahan terperinci.Cavusgil, S. Tamer; Rammal, Hussain; Freeman, Susan (2012): International Business: The New Realities. Pearson, Australia

 Tanggapan dan trend 
Sesetengah orang beranggapan tandas cangkung lebih bersih berbanding tandas duduk kerana ia mudah untuk dibersihkan dan tiada hubungan kulit dengan permukaan tempat duduk tandas. Di sesetengah negara, tandas cangkung lebih mudah didapati di kawasan awam berbanding di kawasan perumahan. Tambahan pula, tandas duduk adakala dianggap sebagai "terlalu moden". Risiko untuk mengotorkan pakaian, seperti air kencing terpercik pada kasut dan seluar, adalah kurang berbanding ketika menggunakan tandas cangkung. Malahan, tandas duduk lebih sesuai untuk orang kelainan upaya dan warga tua.

Trend penggunaan tandas duduk di negara-negara yang secara tradisionalnya menggunakan tandas cangkung boleh dilihat terutama di kawasan bandar dan elit termasuk di bangunan baharu (termasuklah hotel dan lapangan terbang) atau di kawasan tumpuan pelancong.

Galeri

Rujukan

Kategori:Tandas